สวัสดีค่ะ พอดีว่าทานยาคุมมาปีกว่าแต่ปจด.มาปกติตลอด แต่วันนี้ทานยายังไม่หมดแผง ปจด.เดือนมาแล้วค่ะ เหลืออีกประมาณอาทิตย์นึง แบบนี้ผิดปกติไหมคะ แล้วควรกินยาแผงเดิม หรือ เริ่มแผงใหม่คะ
สวัสดีค่ะก่อนอื่นต้องดูด้วยค่ะว่าช่วงที่ผ่านมามีลืมรับประทานยาคุมกำเนิดหรือไม่ เปลี่ยนชนิดของยาคุมกำเนิดหรือไม่ ใช้ฮอร์โมนหรือยาอื่นๆ ที่อาจมีผลต่อยาคุมกำเนิดหรือไม่ หรือมีช่วงที่หยุดยาคุมกำเนิดหรือไม่ค่ะ หากมีอาจจะเกิดจากสาเหตุดังกล่าวได้ค่ะหากประจำเดือนมาแล้วสามารถนับจากวันที่มีประจำเดือนแล้วเริ่มกินแผงใหม่ได้เลยค่ะ อย่างไรก็ตามหากมีอาการผิดปกติอื่นๆ ร่วมด้วย เช่น มีประจำเดือนออกมาก ประจำเดือนมากระปริบกระปรอย ปวดท้องประจำเดือนมากขึ้น หรือมีอาการอื่นๆที่ไม่แน่ใจ แนะนำให้ไปพบสูตินรีแพทย์ค่ะ